KOMISSION TÄYTÄNTÖÖNPANOPÄÄTÖS,

annettu 10 päivänä syyskuuta 2013,

Daimlerin moottoritilan kapselointijärjestelmän hyväksymisestä innovatiiviseksi teknologiaksi uusien henkilöautojen hiilidioksidipäästöjen vähentämiseksi Euroopan parlamentin ja neuvoston asetuksen (EY) N:o 443/2009 nojalla

(ETA:n kannalta merkityksellinen teksti)

(2013/451/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon päästönormien asettamisesta uusille henkilöautoille osana yhteisön kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 23 päivänä huhtikuuta 2009 annetun Euroopan parlamentin ja neuvoston asetuksen (EY) N:o 443/2009 (1) ja erityisesti sen 12 artiklan 4 kohdan,

sekä katsoo seuraavaa:

Hakemusta on arvioitu asetuksen (EY) N:o 443/2009 12 artiklan, täytäntöönpanoasetuksen (EU) N:o 725/2011 ja asiakirjan ”Technical Guidelines for the preparation of applications for the approval of innovative technologies pursuant to Regulation (EC) N:o 443/2009” (3) , jäljempänä ’tekniset ohjeet’, mukaisesti.

Komission mukaan hakemuksen tiedot osoittavat, että asetuksen (EY) N:o 443/2009 12 artiklassa sekä täytäntöönpanoasetuksen (EU) N:o 725/2011 2 ja 4 artiklassa tarkoitetut edellytykset ja arviointiperusteet täyttyvät.

Hakija on osoittanut, ettei hakemuksessa kuvatun kaltaisten moottoritilan kapselointijärjestelmien markkinaosuus vuonna 2009 ylittänyt täytäntöönpanoasetuksen (EU) N:o 725/2011 2 artiklan 2 kohdan a alakohdassa täsmennettyä raja-arvoa. Tätä väitettä tukee myös hakemukseen liitetty todentamisraportti. Tämän perusteella komissio katsoo, että hakijan valmistaman moottoritilan kapselointijärjestelmän olisi katsottava täyttävän täytäntöönpanoasetuksen (EU) N:o 725/2011 2 artiklan 2 kohdan a alakohdassa vahvistetut kelpoisuusedellytykset.

Ajoneuvoon asennetun innovatiivisen teknologian aikaansaamien hiilidioksidisäästöjen määrittämiseksi on tarpeen määritellä ajoneuvo, johon innovatiivisella teknologialla varustettua ajoneuvoa olisi verrattava täytäntöönpanoasetuksen (EU) N:o 725/2011 5 ja 8 artiklan mukaisesti. Komissio katsoo, että sopivana vertailuteknologiana on asianmukaista pitää ekoinnovaatioajoneuvoa, jossa ei ole moottoritilan kapselointijärjestelmää.

Hakija on toimittanut kattavan testausmenetelmän hiilidioksidipäästöjen vähennyksen testaamiseksi. Tähän menetelmään sisältyvät alustadynamometrikokeet, joilla määritetään lämminkäynnistyshyöty (Hot Start Benefit, HSB). Hyötyä saadaan, kun moottoritilan kapselointi otetaan käyttöön. Menetelmään sisältyy kaavoja, jotka ovat yhdenmukaisia teknisissä ohjeissa kuvattujen moottoritilan kapselointijärjestelmiin sovellettavaan yksinkertaistettuun lähestymistapaan kuuluvien kaavojen kanssa. Komissio katsoo, että testimenetelmällä saadaan todennettavissa ja toistettavissa olevia sekä vertailukelpoisia testituloksia ja että sillä voidaan osoittaa innovatiivisesta teknologiasta saatava hiilidioksidipäästöhyöty reaaliolosuhteita vastaavalla ja tilastollisesti merkittävällä tavalla täytäntöönpanoasetuksen (EU) N:o 725/2011 6 artiklan mukaisesti.

Tätä taustaa vasten komissio katsoo, että hakija on osoittanut riittävällä tavalla, että innovatiivisen teknologian avulla saavutettava vähennys on vähintään 1 g CO2 / km.

Koska vaikutukset, jotka syntyvät moottorin jäähtymisen vähentymisestä moottoritilan kapseloinnin seurauksena, eivät kuulu Euroopan parlamentin ja neuvoston asetuksessa (EY) N:o 715/2007 (4) ja komission asetuksessa (EY) N:o 692/2008 (5) tarkoitettuun perustestisykliin, komissio katsoo, ettei moottoritilan kapselointi kuulu perustestisykliin.

Komissio toteaa, että todentamisraportin on laatinut itsenäinen ja sertifioitu elin TÜV NORD Mobilität GmbH & Co. KG ja että raportissa tuetaan hakemuksen päätelmiä.

ON HYVÄKSYNYT TÄMÄN PÄÄTÖKSEN:

1 artikla

1. Hyväksytään Daimlerin moottoritilan kapselointijärjestelmä asetuksen (EY) N:o 443/2009 12 artiklassa tarkoitetuksi innovatiiviseksi teknologiaksi.

2. Edellä 1 kohdassa tarkoitetun Daimlerin moottoritilan kapselointijärjestelmän käytön ansiosta saavutetut hiilidioksidipäästöjen vähennykset on määritettävä käyttäen liitteessä vahvistettua menetelmää.

2 artikla

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

(1) EUVL L 140, 5.6.2009, s. 1.

(2) Komission täytäntöönpanoasetus (EU) N:o 725/2011, annettu 25 päivänä heinäkuuta 2011, henkilöautojen hiilidioksidipäästöjä vähentävien innovatiivisten teknologioiden hyväksymis- ja sertifiointimenettelystä Euroopan parlamentin ja neuvoston asetuksen (EY) N:o 443/2009 mukaisesti (EUVL L 194, 26.7.2011, s. 19).

(3) http://ec.europa.eu/clima/policies/transport/vehicles/cars/docs/guidelines_en.pdf

(4) Euroopan parlamentin ja neuvoston asetus (EY) N:o 715/2007, annettu 20 päivänä kesäkuuta 2007, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta (EUVL L 171, 29.6.2007, s. 1).

(5) Komission asetus (EY) N:o 692/2008, annettu 18 päivänä heinäkuuta 2008, moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta annetun Euroopan parlamentin ja neuvoston asetuksen (EY) N:o 715/2007 täytäntöönpanosta ja muuttamisesta (EUVL L 199, 28.7.2008, s. 1).

LIITE

Daimlerin moottoritilan kapselointijärjestelmän käytön M1-luokan ajoneuvossa aikaansaaman hiilidioksidipäästöjen vähennyksen määrittämismenetelmä

1. JOHDANTO

Jotta voidaan määrittää hiilidioksidipäästöjen vähennykset, jotka saadaan aikaan Daimlerin moottoritilan kapselointijärjestelmän käytöstä M1-luokan ajoneuvossa, on tarpeen määritellä seuraavat:

a) testimenettely, jota on noudatettava määritettäessä ekoinnovaatioajoneuvon jäähtymiskäyriä moottoritilan kapseloinnin kanssa ja ilman sitä;

b) testimenettely, jota on noudatettava määritettäessä ekoinnovaatioajoneuvon lämminkäynnistyshyötyä (HSB);

c) variaatiokertoimien laskukaava;

d) hiilidioksidipäästöjen vähennyksen laskukaava;

e) hiilidioksidisäästöjen määrittäminen tyyppihyväksyntäviranomaisten antamaa todistusta varten.

2. JÄÄHTYMISKÄYRIEN MÄÄRITTÄMINEN

Jäähtymiskäyrät on määritettävä kokeellisesti verrokki- ja ekoinnovaatioajoneuvoa varten. Käyrien on oltava sovellettavissa ajoneuvovariantteihin, joilla on sama lämpöteho, moottoritilan kotelointi ja moottorin lämmöneristys kuin verrokki- ja ekoinnovaatioajoneuvossa saatavilla olevat. Kokeellisen testin on sisällettävä edustavan jäähdytysnesteen lämpötilojen jatkuvat mittaukset termoelementillä ulkoilman lämpötilan ollessa 24 tunnin ajan koko ajan vähintään 14 °C. Moottori on ennen sammuttamista lämmitettävä jäähdytysnesteen enimmäislämpötilaan riittävän monella peräkkäisellä uudella eurooppalaisella ajosyklillä (NEDC) 3 kohdan mukaisesti.

Esivalmistelujen jälkeen, jotta kaikki pumput ja puhaltimet pysähtyvät, virta sammutetaan ja virta-avain vedetään pois. Auton konepellin on oltava kokonaan suljettuna. Muut keinotekoiset ilmanvaihtojärjestelmät testitilan sisällä on pidettävä sammutettuina. Näin saadut mittauskäyrät on konvergoitava kaavan 1 mukaisella matemaattisella menetelmällä.

Kaava 1:

jossa:

T(t) : lämpötila ajan kuluessa [°C] TO : moottorin toimintalämpötila [°C] TA : ulkoilman lämpötila [°C] d : hajoamisvakio [1/h]

Näiden kahden käyrän sovituksessa on käytettävä pienimmän neliösumman menetelmää. Tätä varten ensimmäisen 20 minuutin kuluttua moottorin pysäyttämisestä saatuja lämpötilan mittaustietoja ei oteta huomioon, koska jäähdytysnesteen lämpötilakäytös on epätavallista sen jälkeen, kun jäähdytysainejärjestelmä kytketään pois päältä.

3. LÄMMINKÄYNNISTYSHYÖDYN (HSB) MÄÄRITTÄMINEN

Ekoinnovaatioajoneuvon HSB on määritettävä kokeellisesti. Tämä arvo kuvaa eroa hiilidioksidipäästöissä NEDC-kylmäkäynnistystestissä ja NEDC-lämminkäynnistystestissä suhteessa kylmäkäynnistystulokseen:

Kaava 2:

jossa:

HSB : Lämminkäynnistyshyöty CO2 (hot) : Hiilidioksidipäästöt NEDC-lämminkäynnistystestissä [g CO2/km] CO2 (14 °C) : Hiilidioksidipäästöt NEDC-kylmäkäynnistystestissä [g CO2/km]

Jäähdytysnesteen lämpötilan kylmäkäynnistystestin alussa ja ulkoilman lämpötilan testitilassa on oltava vähintään 14 °C. NEDC-lämminkäynnistystesti on tehtävä NEDC-kylmäkäynnistystestin jälkeen. NEDC-kylmäkäynnistystestin ja NEDC-lämminkäynnistystestin välillä voidaan tehdä yksi tai kaksi NEDC-esivalmistelutestiä. On varmistettava ja dokumentoitava, että käynnistysakun varaustilan (SOC) muutos (esimerkiksi käyttäen Controller Area Network -signaalia) on kunkin testin jälkeen 5 prosentin rajoissa. Testimenettely on toistettava kokonaisuudessaan vähintään kaksi kertaa. Kylmä- ja lämminkäynnistyksen hiilidioksidituloksista on laskettava aritmeettiset keskiarvot ja niiden vastaavat variaatiokertoimet. Testimenettely on toistettava kokonaisuudessaan siihen asti, kun molempien aritmeettisten keskiarvojen variaatiokertoimet ovat alle 1 prosentin (ks. kohta 4).

4. ARITMEETTISTEN KESKIARVOJEN VARIAATIOKERTOIMIEN LASKEMINEN

Aritmeettisten keskiarvojen variaatiokertoimet lasketaan käyttäen seuraavia kaavoja:

Kaava 3:

cv : variaatiokerroin; : aritmeettisen keskiarvon keskihajonta [g CO2/km]; : aritmeettinen keskiarvo [g CO2/km];

ja

kaava 4:

: aritmeettisen keskiarvon keskihajonta [g CO2/km]; xi : mittausarvo [g CO2/km]; : [g CO2/km]; n : mittausten lukumäärä.

5. HIILIDIOKSIDISÄÄSTÖJEN LASKENTAKAAVAT

Suhteellinen hiilidioksidipäästöjen vähennyspotentiaali ΔCO2(t) eri pysäköintiaikoina on laskettava käyttäen kaavaa 5, johon syötetään seuraavat tiedot:

— hajoamisvakio ekoinnovaatioajoneuvossa ilman moottoritilan kapselointia (verrokkiajoneuvo): dB [1/h]. Tämä arvo lasketaan kaavalla 1;

— hajoamisvakio ekoinnovaatioajoneuvossa moottoritilan kapseloinnilla: dE [1/h]. Tämä arvo lasketaan kaavalla 1;

— lämminkäynnistyshyöty: HSB. Tämä arvo lasketaan kaavalla 2;

— pysäköintiajan jakautuminen (ajoneuvon pysähdysten osuus): SVS. Tässä on käytettävä jäljempänä olevaa taulukkoa 2;

— hiilidioksityyppihyväksyntäarvo: TACO2 [g CO2/km] eli hiilidioksidin massapäästöt yhteensä.

Kaava 5:

Laskelman tulokset on esitettävä seuraavassa taulukossa 1:

Taulukko 1

Suhteellinen hiilidioksidin vähennyspotentiaali ΔCO2(t) eri pysäköintiaikoina

Pysäköintiaika [h] 0,5 1,5 2,5 3,5 4,5 5,5 6,5 7,5 8,5 9,5 10,5 11,5 ΔCO2(t) [%] Pysäköintiaika [h] 12,5 13,5 14,5 15,5 16,5 17,5 18,5 19,5 20,5 21,5 22,5 23,5 ΔCO2(t) [%]

Hiilidioksidipäästöjen kokonaissäästöt, jotka on painotettu pysäköintiajoilla (pt), on laskettava käyttämällä kaavaa 6 (1).

Kaava 6:

Tällöin pysäköintiajan arvon [h] ja SVS-arvon [%] on oltava taulukossa 2 esitetyt arvot:

Taulukko 2

Pysäköintiajan jakautuminen (ajoneuvon pysähdysten osuus)

Pysäköintiaika [h] 0,5 1,5 2,5 3,5 4,5 5,5 6,5 7,5 8,5 9,5 10,5 11,5 SVS [%] 36 13 6 4 2 2 1 1 3 4 3 1 Pysäköintiaika [h] 12,5 13,5 14,5 15,5 16,5 17,5 18,5 19,5 20,5 21,5 22,5 23,5 SVS [%] 1 3 3 2 1 1 1 1 1 1 1 1

Hiilidioksidisäästöjen on oltava tyyppihyväksynnän arvo (hiilidioksidin massapäästöt yhteensä) kerrottuna kertoimella x (2). X:n arvo on yhtä suuri kuin kaavassa 6.

Jos olemassa oleva ajoneuvotyyppi on varustettu innovatiivisella teknologialla, käytetään seuraavaa kaavaa:

Kaava 7:

jossa:

CCO2 : hiilidioksidisäästöt [g CO2/km] TACO2 baseline vehicle : ekoinnovaatioajoneuvon tyyppihyväksyntäarvo ilman moottoritilan kapselointia [g CO2/km]

Jos innovatiivinen teknologia asennetaan uuteen ajoneuvotyyppiin ja hiilidioksidin tyyppihyväksyntäarvo on määritetty silloin, kun innovatiivinen teknologia on asennettuna, hiilidioksidisäästöjä laskettaessa on käytettävä seuraavaa kaavaa:

Kaava 8:

jossa:

CCO2 : hiilidioksidisäästöt [g CO2/km] TACO2 new vehicle type : innovatiivisella teknologialla varustetun uuden ajoneuvotyypin tyyppihyväksyntäarvo [g CO2/km]

6. TYYPPIHYVÄKSYNTÄASIAKIRJOIHIN LISÄTTÄVÄ EKOINNOVAATIOKOODI

Euroopan parlamentin ja neuvoston direktiivin 2007/46/EY (3) liitteiden I, VIII ja IX mukaisen asiaa koskevissa tyyppihyväksyntäasiakirjoissa käytettäväksi tarkoitetun yleisen ekoinnovaatiokoodin määrittämiseksi tällä päätöksellä hyväksytyn innovatiivisen teknologian koodi on ”3”.

Esimerkiksi Saksan tyyppihyväksyntäviranomaisen sertifioiman ekoinnovaation aikaansaamien vähennysten osalta ekoinnovaatiokoodi on ”e1 3”.

(1) Tässä kaavassa 6 TACO2 on verrokkiajoneuvon tyyppihyväksyntäarvo.

(2) Teknisten ohjeiden 8.5 kohdan mukaisesti.

(3) Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).